OSNOVNA ŠKOLA VIKTOROVAC

 SISAK

Klasa: 003-06/17-02/03

Ur.br.: 2176-17-01-17/06

Sisak, 20.06.2017.

**Z A P I S N I K**

**sa 1. sjednice Školskog odbora**

Sjednica je započela u 17,00 sati.

Sjednici su prisutni: Tajana Čičak, Zvonimir Korečić, Ivanka Benović, Željka Kleković Brajenović, Radojka Kozina

Ispričala se : Sandra Nikolić

Osim članova Šk. odbora na sastanku je prisutna: računovođa Irena Subašić, tajnica škole Biljana Ribar

DNEVNI RED :

1. Usvajanje zapisnika sa 1.sjednice odbora
2. Donošenje Odluke o izmjenama i dopunama Pravilnika o radu školske knjižnice
3. Donošenje Odluke o imenovanju Povjerenstva za reviziju i otpis knjižne građe u školskoj knjižnici
4. Donošenje Odluke o Izmjenama i dopunama Plana nabave za 2017.godinu
5. Donošenje Odluke o usvajanju Pravilnika o provedbi postupka jednostavne nabave
6. Donošenje Odluke o realizaciji Ekskurzije učenika 7.-ih razreda
7. Ostala pitanja

**Ad 1.)** Zapisnik sa 1.sjednice odbora jednoglasno je usvojen.

**Ad 2.)** Izmjene i dopune Pravilnika o radu školske knjižnice usvojene su nakon kratkog pojašnjenja. U Pravilniku je izmijenjeno radno vrijeme knjižnice, a dopunjen je članak 25.pravilima ponašanja i obvezama kojih se korisnici u knjižnici moraju pridržavati kada nema knjižničarke.

**Ad 3.)** Školski odbor donio je Odluku o imenovanju Povjerenstva za reviziju i otpis knjižne građe u školskoj knjižnici u slijedećem sastavu : Iva Dužić, Đurđica Friš, Đurđica Lovrić, Irina Đurić i Kristina Ferenčić.

**Ad 4.)** Izmjene i dopune Plana nabave za 2017.godinu usvojene su nakon pojašnjenja. Do izmjena je došlo jer pojedinim predmetima nabave ističu potpisani okvirni sporazumi. Postupak javne nabave za izmijenjene predmete nabave je u tijeku, provodi ih Grad Sisak koji je i odobrio svaku izmjenu. Iznosi koji su izmijenjeni bit će na snazi trajanja okvirnog sporazuma, odnosno do 2019.godine. Gđa Čičak i gdin Korečić u ime roditelja izrazili su želju za poboljšanjem školske kuhinje. Da se poradi na jelovniku, količini i kvaliteti hrane. Predloženo je da se pokuša dogovoriti za popodnevnu smjenu isporuka svježih peciva. Slijedom navedenog, tajnica je pojasnila da je u tijeku formiranje povjerenstva za kreiranje jelovnika. U povjerenstvo će biti uključeni i roditelji.

**Ad 5.)** Pravilnik o provedbi postupka jednostavne nabave predstavlja korake kojih se Škola mora pridržavati prilikom provedbe postupaka jednostavne nabave. Školski odbor upoznat je sa Pravilnikom te je kao takav usvojen.

**Ad 6.)** Temeljem članka 4.stavka 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole ( NN 87/14,81/15), Školski odbor dao je Suglasnost da se ekskurzija učenika 7.-ih razreda može realizirati od 19.9.-22.9.2017.godine u Zadar, Trogir, Split i Sinj. U Odluci će se nadopuniti da se radi o učenicima koji su sada 7.razredi, a u vrijeme realizacije ekskurzije bit će učenici 8.razreda.

**Ad 7.)** Ostalih pitanja nije bilo.

Sjednica je završila u 17,40 sati.

Zapisničarka : Predsjednica Školskog odbora :

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biljana Ribar Željka Kleković Brajenović